Ран Босилек
Малък Сечко

chitanka.info

Малък Сечко юначина —

сняг натрупа два аршина.

Страх какво е той не знае —

с ветровете си играе.

И на Слънчо светозлати

Малък Сечко стар познат е.

Щом се пролетта задава,

той от Слънчо пръв узнава.

И доде се Марта сети,

той помита снеговете.

Бърза с първото кокиче

първи той да се накичи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.